יונת שליו ויולאוס

יונת שליו ויולאוס (שם מדעי: Geotrygon violacea) היא מין של עוף מהסוג יונת-שליו שבמשפחת היוניים, החיה בטבע באמריקה הדרומית ואמריקה המרכזית באזורים הטרופיים.

מאפיינים 
יונה זו בעלת גוונים סגולים- בהירים עם חזה וראש אפורים ומקור קצר בצבע ורוד. היא מגיעה לאורך של 30 סנטימטרים, למשקל 100 עד 280 גרם, כששני הזוויגים דומים. היונה מצויה לרוב לבד או בקבוצות קטנות.

תפוצת יונה זו ביערות הגשם הטרופיים ויערות לחים דומים לאורך אמריקה הדרומית במדינות: ארגנטינה, בוליביה, ברזיל, קולומביה, אקוודור, ונצואלה, קוסטה ריקה, ניקרגואה, פנמה, פרגוואי, פרו וסורינאם. היא נפוצה על קרקעית היער, שם היא מחפשת זרעים ופירות למאכל. היא נוהגת לעוף רק כשהיא בסכנה. היונה מטילה שתי ביצים בקן.

תפוצת היונה רחבה בטבע ואינה מצויה בסכנת הכחדה, אם כי היא עלולה להיפגע מכריתת יערות באזורים בהם היא חיה.

תת-מינים
 Geotrygon violacea albiventer
 Geotrygon violacea violacea

קישורים חיצוניים

הערות שוליים 

בעלי חיים שתוארו ב-1809
טקסונים שתוארו בידי קונרד יאקוב טמינק
יוניים
פרגוואי: עופות
ארגנטינה: עופות
ברזיל: עופות